पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण हर जगह फैलता जा रहा है। इसे बढ़ने से राेकने के लिए कई विभाग और मेडिकल स्टाफ लगे हैं। इन हालात में भी न्यायपालिका लाेगाें काे न्याय दिला रही है। अप्रैल में शुरू हुए काेराेना विस्फोट में 15 न्यायाधीश, 50 अधिवक्ता और 30 न्यायिक कर्मचारी पॉजिटिव आ चुके हैं। इसके बाद भी न्यायाधीशों ने 1 अप्रैल से 5 मई तक करीब 800 मामलों की सुनवाई की है। न्यायपालिका सुचारू संचालित हाे सके इसके लिए न्यायिक कर्मचारी और पक्षकारों की आवाज उठाने के लिए अधिवक्ता कम संख्या में काेर्ट पहुंच रहे हैं। बता दें कि 6 अप्रैल से उदयपुर में काेराेना विस्फोट शुरू हुआ था और 500 से ज्यादा केस आना शुरू हाे गए थे। इसके बाद से ही न्यायालय में न्यायाधीश, कर्मचारी और अधिवक्ताओं के पॉजिटिव आने का क्रम शुरू हुआ।
वीसी से भी कर रहे हैं सुनवाई
काेर्ट में अभी सिर्फ अर्जेंट मामलों की ही सुनवाई हाे रही है जिसमें गिरफ्तार आरोपियों काे पेश करने जिसमें जेसी, पीसी देना, दुष्कर्म मामले में पीड़िता के बयान दर्ज करना, जमानत अर्जी, वाहनों का सुपुर्दगीनामा, अर्जेंट स्टे पिटिशन पर सुनवाई की जा रही है। इसके लिए राेजाना 7 काेर्ट खुली रही है। आदेश के अनुसार कुछ अधिवक्ता वीडियो काॅलिंग के माध्यम ताे कुछ अर्जेंट हाेने पर काेर्ट परिसर में उपस्थित हाे रहे हैं।
20-25 अधिवक्ता आ रहे, सबकाे तकनीक के इस्तेमाल के लिए कहा है, आवश्यक होने पर ही कोर्ट पहुंचने की सलाह
काेर्ट परिसर में सामान्य दिनाें में रेगुलर प्रेक्टिशनर 900 अधिवक्ता और करीब 3000 पक्षकार राेजाना काेर्ट परिसार पहुंचते हैं। माैजूदा हालात ये हैं कि 7 काेर्ट खुली हैं और करीब 20-25 अधिवक्ता ही पहुंच रहे हैं, वह भी अतिआवश्यक हाेने पर। बार एसाेसिएशन अध्यक्ष मनीष शर्मा ने बताया कि कई वरिष्ठ अधिवक्ता ताे काेराेना की शुरुआत के बाद से काेर्ट नहीं आए। वे घर से ही वीडियाे काॅलिंग के जरिए पक्षकारों की पैरवी कर रहे हैं। अधिवक्ताओं से लगातार अपील भी की जा रही है कि काेर्ट ने भी तकनीक का इस्तेमाल कर पैरवी करने काे कहा है ताे ज्यादा से ज्यादा उसी का उपयाेग करें, अति आवश्यक हाे तब ही काेर्ट पहुंचें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn